**Referat fra bestyrelsesmøde den15. maj 2014 kl. 19.00 på Søvænget 7, Kalvehave**

**Referent: Britta Jørholt**

**Ingen afbud fra bestyrelse og suppleanter, alle deltog**

**Godkendelse af referat fra den 8.5.2014:** Grundet Kajs og Jørgens fravær på mødet blev nogle af punkterne genopfrisket. Referatet blev godkendt og underskrevet.

**Webmaster/offentliggørelse på LKO’s hjemmeside:** Elsebet lægger referater m.v. ud på vores hjemmeside. Britta skal have password. Elsebet og Britta finder ud af det sammen. Intet vedrørende LKO må offentliggøres på Nettet før det er godkendt af bestyrelsen/formanden.

**Redaktionsudvalg:** Bjørn, Elsebet og Kaj. Kaj vil gerne stå for høringssvar til kommunen. Høringssvar godkendes af bestyrelsen inden afsendelse til kommunen.

**Oprydning på vores hjemmeside:** Kaj gennemgår siden og irrelevante dokumenter slettes, Britta vil gerne vide hvad der slettes – inden det sker. Fotos af bestyrelsen lægges ud på siden.

**Ændring af Forretningsorden for bestyrelsen:** Efter ca. 1 års arbejde tages emnet op på ny. I hvert fald skal nogle småjusteringer finde sted.

**Markedsføring af LKO:** Bjørn arbejder videre med skilt og året bruges på at gøre os synlige i ”omegnen”

**Høstmarked den 5.10. i Viemose:** Britta har bistået med ansøgning om kommunalt tilskud fra kommunen og ansøgningen er imødekommet.

**"Denne og hin hjemmeside" - Alt Flimmer skal undgås:** Kaj oplyser, at det ser ud til at der nu er ”ryddet op” på vores hjemmeside, således at LKO ikke fremstår som en del af en paraplyorganisation. Kajs 3 hjemmesider blev drøftet. Også hans indlæg om havnefest på Facebook, som Britta finder dybt useriøst, da man ikke skal foregøgle borgerne at der afholdes en havnefest, som ikke bliver til noget. Kaj vil skrive et oplæg til Facebook, som skal godkendes af bestyrelsen/formanden inden det lægges på siden. Kaj kan i fremtiden skrive hvad han vil privat, men må ikke anvende LKO’s navn eller orientere om LKO’s arrangementer uden at dette er godkendt af bestyrelsen/formanden. Der må ikke opstå nogen som helst tvivl om, hvad LKO står for.

**Ændring af navn til Kalvehave og Omegns Lokalråd:** Forslaget tages op igen. Kommunen blander sig ikke i Lokalrådenes navne. Der skal en vedtægtsændring til.

**Inventar m.v.:** Jørgen afhenter vores printer hos Thomas Finke og undersøger om LKO har ”noget” liggende på loftet i Den Gule Stald

**Borgermøder og dialogmøde:** 2 borgermøder i september og januar (spørgsmål til dialogmødet) plus 1 dialogmøde. Bjørn og Poul-Erik arbejder på sagen og Kaj er også med i det udvalg. Husk dialogmøde helst i Viemose og de to øvrige i Langebæk og Kalvehave. Lokaler reserveres så snart datoer er fastlagt.

**Lokaleleje Den Gule Stald:** Mod betaling af 600 kr. kan LKO benytte salen 2 gange og benytte ”køkkenet” efter behov. Der betales 600 kr. til foreningen Den Gule Stald.

**Mødedatoer – mødested:** Torsdag den 3.7.2014 bestyrelsesmøde, torsdag den 28.8.2014 ekstraordinær generalforsamling i Den Gule Stald (lokale er reserveret).

**Eventuelt**: Formanden sender modtagne mails videre til den øvrige bestyrelses til orientering. Dokumenter som skal lægges på vores hjemmeside eller sendes ud til offentligheden sendes ligeledes til alle bestyrelsesmedlemmer til godkendelse. Bestyrelsen er således hele tiden ajourført og medbestemmende

Signeret og godkendt den 3.7.2014 hvor Kaj Flinta og Jørgen G. Pedersen ikke var til stede.

Britta Jørholt:

Elsebet Christiansen:

Tine Rasmussen:

Poul-Erik Feldt:

Kaj Flinta:

Bjørn Ramnæs:

Jørgen G. Pedersen: